text: Rumæner dømt for organiseret menneskesmugling
  20 april 2015 kl. 13.56
  En 24-årig rumænsk mand er idømt 10 måneders fængsel og udvist af landet for at have været med til organiseret menneskesmugling. Han blev stoppet med 14 syrere på vej fra Milano til Kolding.
  Sagen blev afgjort ved Retten i Sønderborg. Den 24-årig ankede på stedet til frifindelse, oplyser syd- og Sønderjyllands Politi.
  Rumæneren blev 23. februar stoppet ved den dansk/tyske grænse i en minibus fyldt med syriske statsborgere. De havde betalt hver 700 euro (ca. 5000 kr.) for turen. De var på vej fra Milano til Kolding.
  Dommeren fandt det bevist, at manden fragtede personer for en organisation, der løbende transporterede illegale indvandrere. Det afviste han. Han forklarede, at han ikke var bekendt med, at surerne ikke måtte transporteres til Danmark.
  